שישה אפסים

שישה אפסים היא סדרה דרמה קומית ישראלית שעלתה לשידור בכאן 11 ב-13 ביוני 2023. הסדרה נכתבה על ידי נויה אורן, ובוימה על ידי ניר ברגמן.

במאי 2024 זכתה הסדרה בפרס האקדמיה הישראלית לטלוויזיה.

== עלילה ==
הסדרה מגוללת את סיפורם של שישה ישראלים שזכו בפרס כספי גדול – רותי (שני קליין) ואמיר (עופר חיון), זוג מאורס מדרום הארץ; ארנונה (לאורה ריבלין) וצבי (שלמה בראבא), זוג קיבוצניקים מבוגרים; אדם (אלישע בנאי), בעל בית קפה בגבעתיים; ואלכס (רותם קינן), רואה חשבון מתל אביב בעל חרדה חברתית. בהתאם לחוק בדיוני חדש שעבר בישראל, על הזוכים לעבור סדנת הכנה לחייהם החדשים כמיליונרים. במסגרת הסדנה, שאותה מנחה איילת (רוני דלומי), הם נפגשים מדי שבוע, ובסוף המפגש השמיני יקבלו את כספם בתנאי שישלימו את הסדנה ויעמדו בדרישות. הסדרה מתארת את ההתמודדויות שהם עוברים בעקבות זכייתם בפרס.

== סקירת הסדרה ==

== שחקנים ודמויות ==
{| class="wikitable"
!שם השחקן/ית
!שם הדמות
!אודות הדמות
|-
! colspan="3" |משתתפי הסדנה
|-
|שני קליין
|רותי ישראל
|גרה בדרום הארץ. פרמדיקית במד"א. ארוסתו של אמיר. בת למשפחה גדולה, מסתכסכת עם בני משפחתה על רקע ציפייתם לקבל חלק ניכר מהזכייה, ולאחר מכן גם על רקע מות אב המשפחה.
|-
|עופר חיון
|אמיר מועלם
|גר בדרום הארץ. ארוסה של רותי. מובטל. אינו אהוד בקרב משפחתה של רותי ואינו מוערך במשפחתו. מפזר כספים ומתפתה להשקעה מפוקפקת מכספי הזכייה, מבלי להתייעץ עם רותי.
|-
|לאורה ריבלין
|ארנונה
|קיבוצניקית שתלטנית וקשוחה בפנסיה. אשתו של צבי. רוצה לתת את כל כספי הזכייה שלהם לבנותיהם. חושפת את יציאתו של צבי מהארון בפני משתתפי הסדנה. נכנסת לקשר זוגי חדש בעקבות עזיבתו של צבי את הבית.
|-
|שלמה בראבא
|צבי
|בעלה הכנוע של ארנונה. מתנגד להעברת כל כספי הזכייה לבנותיהם. הומוסקסואל שיוצא מהארון בפני ארנונה בעקבות הזכייה, ועקב כך עוזב את הבית.
|-
|רותם קינן
|אלכס לטנינוב
|רואה חשבון. ביישן ובעל חרדה חברתית, ובשל כך הוא עומד בסכנת פיטורים מעבודתו. מתגורר בתל אביב. מגלה במקרה שאיילת מתגוררת במחסן הבניין בו נערכת הסדנה ובעקבות כך היא עוברת לדירתו, לדבריה כסידור זמני. לאחר שהיא מבקשת ממנו הלוואה מכספי הזכייה, הוא מסלק אותה מדירתו.
|-
|אלישע בנאי
|אדם
|רווק בן 28, המתגורר בגבעתיים. בעלים של בית קפה קטן.
|-
|רוני דלומי
|איילת טרנרי
|מנחת הסדנה הקבוצתית, שבמקביל אליה חווה התמודדויות אחרות בחייה האישיים. פרודה מבן זוגה ומסתירה זאת מאמה. אביה, יזם נדל"ן החשוד בתרמית, נעלם וייתכן שנמלט מישראל, והשאיר את איילת ואמה במצב כספי קשה. למעשה חסרת בית ומתגוררת במחסן הבניין בו מתקיימת הסדנה. עוברת לגור בדירתו של אלכס לאחר שהוא מגלה את מקום מגוריה. לאחר שהיא מבקשת ממנו הלוואה מכספי הזכייה הוא מסלק אותה מדירתו.
|-
! colspan="3" |חברים וקרובי משפחה
|-
|שרון סטרימבן
|גלי
|חברתו הצעירה והעשירה של אדם, הנכנסת להריון ומעוניינת ללדת את התינוק. בעקבות כך מסתכסכת עם אדם ומנודה ממשפחתה. בהמשך היא מגלה שההריון נושא תאומים, אדם והיא מחליטים לבסוף להמשיך את ההריון ולעבור לגור ביחד. לאחר המעבר מתגלה כילדותית ומפונקת.
|-
|נועם אימבר
|נתן
|אחיו ושותפו של אדם לדירה ובבית הקפה. מסתכסך איתו על רקע הזכייה.
|-
|חי דוידוב
|שמעון
|נשוי לאתי אחות של רותי, בעל אולם אירועים.
|-
|מיקה אלמוג
|גילה
|אמא של גלי.
|-
|הילה סורג'ון פישר
|אתי
|אחותה הגדולה של רותי. בילדותם נאלצה לעזור בגידולה של רותי ובשל כך הפסיקה את לימודיה ולא התגייסה לצבא, ונוטרת על כך טינה לרותי, טינה המתגברת בעקבות הזכייה.
|-
|יעקב כהן
|מיכה ישראל
|אבא של רותי. לוקה בשבץ מוחי ומאוחר יותר נפטר.
|-
|ריטה שוקרון
|
|אמא של רותי.
|-
|שי אביבי
|
|אבא של אדם.
|-
|אלון חמאווי
|בן
|האקס של איילת.
|-
|שרית וינו
|רונית טרנרי
|אמא של איילת. אינה יודעת על פרידתה של איילת מבן זוגה בן.
|-
|לימור גרוברמן
|נגה
|הבת הרווקה של ארנונה וצבי.
|-
|שלומי ארבע
|עופר ישראל
|אח של רותי.
|-
|אסף זגה
|אמיר ישראל
|אח של רותי.
|}

== הפקה ==
הסדרה הופקה עבור תאגיד השידור הישראלי על ידי חברת ההפקה מובי פלוס, אשר הפיקה בין היתר גם את סדרת הדרמה "הנערים" מבית קשת 12. הסדרה עלתה לשידור ב-13 ביוני 2023 בכאן 11 ובכאן BOX, ומשודרת מדי יום שלישי ב-21:15. הסדרה צפויה לחזור בעונה שנייה, והיא צפויה לעלות לשידור בשנת 2025.

== ביקורות ==
הסדרה זכתה לביקורות חיוביות.

מבקרת הטלוויזיה של ynet, סמדר שילוני, כתבה כי הסדרה היא "מינימליסטית ומקסימה" וכן "מצחיקה, נוגעת ללב ועשויה היטב". לדעתה, הבחירה בנושא של זכייה בפרס כספי היא "מקורית ומרעננת", ובאמצעותה יוצרת הסדרה "בוחנת ומפרקת בזהירות את שלל המהלומות שעלולות להתקיל את האנשים שהגשימו את הפנטזיה של לא מעט אזרחים שחיים תחת שלטון יוקר המחיה".

שי רגב ממעריב כתב כי תסריט הסדרה "אמנם יוצר רושם של סיפור על זכייה בלוטו [...] אך הוא מספר סיפור עמוק הרבה יותר" וכי הסצנות בה מתאפיינות ב"שנינות מדויקת והרבה אנושיות", המאפשרת לצופים להכיר את עצמם "דרך הטייפ-קאסט של כל אחת מהדמויות" וללמוד על "גישות שונות לאותו האירוע".

שני ליטמן מהארץ כתבה כי הסדרה כתובה מעולה ומבוימת בעדינות, וכי מערכות היחסים בה מעלות קונפליקטים מעניינים, עמוקים ומעוררי הזדהות.<ref></ref>

אבישי סלע מאתר Time Out כתב כי "פס הייצור של סדרות הטלוויזיה האיכותיות בכאן 11 ממשיך לתת עבודה". הוא ציין כי "יש משהו מאוד נינוח בקצב של הסדרה" וכי "מעבר לתסריט החכם, גם ויזואלית היא נראית טוב" ו"מציגה את הדילמה בצורה מאוד רחבה ומעוררת הזדהות". עוד כתב, באשר לשאלת היחס להון בחברה, כי הסדרה "מציגה גישה קצת יותר שפויה" בנושא, ו"מתייחסת לכסף כאל משהו הרבה יותר פרקטי – אמצעי שבו קבוצת האנשים הזו, שמגיעה ממקומות שונים ומאורח חיים שונה, מנסים לברוח מהמציאות האפורה של חייהם".

נדב מנוחין מוואלה! כתב כי על אף שהסדרה "נהנית מרעיונות טובים, ליהוק משובח ואלגנטיות", היא "טובעת במועקה שמציפה כל חלקה טובה", כאשר לדבריו כל אחת מדמויותיה "מאופיינת בהגזמה", והעלילה והדיאלוגים "נדמים כאוסף של התבזויות אחת אחרי השנייה" של הדמויות.

רועי אבן מ-mako כתב כי על אף הקונספט הייחודי לסדרה של הסדנה, הרעיון הכללי שלה כן מזכיר סדרות אחרות כדוגמת הסינדיקט של ה-BBC ו-"Lucky 7" של ה-ABC, וכי הדבר ידרוש ממנה מקוריות מעבר לכך. בנוסף, הוא ביקר את סיפור דמויותיהם של רותי ואמיר, "מהליהוק התמוה, דרך המשחק הלא משכנע ועד לכתיבה החלשה", וכתב כי הוא "בעייתי מאוד" ונשען על סטריאוטיפים וקלישאות. עם זאת, הוא כתב שמעבר לכך, "רוב המגרעות של 'שישה אפסים' נסלחות – ובמורד הדרך אף עשויות להתגלות כזמניות", וכי "יש בה ניסוי מחשבתי מעורר דיונים שלא מסתפק רק בזה".

== פרקים ==
{| class="wikitable plainrowheaders" style="text-align:center;"
! rowspan="2" scope="col" style="background:#93D1D1; color:#000;" |מספר פרק
! rowspan="2" scope="col" style="background:#93D1D1; color:#000;" |תאריך שידור מקורי 
! colspan="2" scope="col" style="background:#93D1D1; color:#000;" |נתוני צפייה
! rowspan="2" scope="col" style="background:#93D1D1; color:#000;" |מקור
|-
!style="background:#93D1D1; color:#000;" |אחוזי צפייה
!style="background:#93D1D1; color:#000;" |מספר צופים
|-
|1
| rowspan="2" |13 ביוני 2023
| rowspan="2" |5.7%
| rowspan="2" |159,000
| rowspan="2" |
|-
|2
|-
|3
|20 ביוני 2023
|5.7%
|144,000
|
|-
|4
|27 ביוני 2023
|6.6%
|174,000
|
|-
|5
|4 ביולי 2023
|6.2%
|156,000
|
|-
|6
|11 ביולי 2023
|5.7%
|155,000
|
|-
|7
|18 ביולי 2023
|4.8%
|134,000
|
|-
|8
|25 ביולי 2023
|4.6%
|115,000
|
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="11" |2024
| rowspan="11" |פרס האקדמיה לטלוויזיה
|סדרת דרמה קומית וקומדיות מצבים
|"שישה אפסים" – עונה 1
|
| rowspan="11" |<ref></ref>
|-
|שחקן ראשי בסדרת בסדרת דרמה קומית וקומדיית מצבים
|שלמה בראבא
|
|-
|שחקנית ראשית בסדרת דרמה קומית וקומדיית מצבים
|לאורה ריבלין
|
|-
| rowspan="2" |שחקן משנה בסדרת דרמה קומית וקומדיית מצבים
|אלישע בנאי
|
|-
|עופר חיון
|
|-
|שחקנית משנה בסדרת דרמה קומית וקומדיית מצבים
|שני קליין
|
|-
|בימוי בסדרת דרמה קומית וקומדיית מצבים
|ניר ברגמן
|
|-
|תסריט בסדרת דרמה קומית וקומדיית מצבים
|נויה אורן
|
|-
|צילום בסדרה עלילתית
|שי גולדמן
|
|-
|עריכת תמונה בסדרה עלילתית
|עידו מוכריק, נילי פלר, אמיר וינקלר, רפאל לוין, אור בן דוד
|
|-
|ליהוק בסדרה עלילתית
|הילה יובל
|
|}

== קישורים חיצוניים ==
* 

== ביאורים ==

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות